Dæmi Kynningarbréf

**Nafn fyrirtækis**

**Bt. Starfsmannastjóra / deildarstjóra**

**Heimilisfang**

**Póstnr, Staður**

Staður, dd. mm. ár

Sæll Hafsteinn

Ég sæki um starf kaffibarþjóns hjá *Kaffi & co* sem ég sá auglýst á alfred.is þann 20.05.2018. Starfið finnst mér mjög spennandi og sé að reynsla mín af starfi kaffibarþjóns í London myndi nýtast vel.

Ég hef glaðlega framkomu og ríka þjónustulund sem hefur nýst mér vel í starfi. Mér finnst mjög gaman að vinna á kaffihúsum þar sem mér finnst gaman að vera í kringum fólk, þjónusta það og get notað þá fagmennsku sem ég hef tileinkað mér eftir að hafa sótt ýmis námskeið um kaffiframreiðslu og þjónustu. Ég hef verið farsæl í starfi og er skemmtilegur og traustur starfskraftur. Mér líkar vel að hafa mikið að gera og vera á hreyfingu í vinnunni enda almennt talin dugleg og framtakssöm. Ég tala mjög góða ensku eftir dvölina í London og skil einfaldar fyrirspurnir tengdar kaffihúsamenningu á norðurlandamálum. Auk þessa hef ég verið að bæta við þekkingu mína á kaffi, bæði ræktun og framleiðslu, en það er áhugamál hjá mér.

*Kaffi & co* finnst mér mjög áhugavert fyrirtæki því ég hef heyrt að þar sé gott að starfa og að ímynd þess sé sterk á kaffihúsamarkaðnum. Ég vona því innilega að ég fái tækifæri til að kynna mig betur í viðtali hjá ykkur.

Með kærri kveðju,

Guðrún Guðmundsdóttir

s. 6770000